15 ट्रांसफार्मर के कनेक्शन काटे, आरा मशीन भी जब्त
भास्कर संवाददाता | सोहागपुर
बिजली कंपनी बकाया राशि वसूली के लिए गांव-गांव की खाक एसएएफ के साए में छान रही है। कार्यालय में एक या दो कर्मचारी ही मिलते हैं। शेष सभी बकाया राशि की वसूली में घूम रहे हैं। गुरारी एवं गुरमखेड़ी में डीई सुभाष कावड़कर के नेतृत्व में सोमवार को बड़ी कार्रवाई हुई। कनिष्ठ यंत्री आरके दुबे ने बताया कृषि के लिए उपयोग हो रहे 8 ट्रांसफार्मर पर 34 किसानों का 2.34 लाख रुपए बिल बकाया था। शोभापुर में घरेलू उपयोग के लिए 112 उपभोक्ताओं को बिजली पहुंचा रहे 7 ट्रांसफार्मरों को 11 केवीए लाइन से कट कर दी। एक साथ तीन टीमों ने तीन जगह कार्रवाई की। गुरारी और कोहानी में 8 शोभापुर में 7 और सोहागपुर में एक ट्रांसफार्मर का कनेक्शन काट दिए। दुबे ने बताया शोभापुर में घरेलू उपभोक्ताओं पर 5.33 लाख बकाया है। 40 कृषि उपभोक्ताओं पर 4.2 लाख बिल बकाया था। सभी के तार निकाल लिए। कोहानी में महेश मालवीय की आरा मशीन पर 30 हजार बकाया के चलते मशीन जब्त की। मछवाई में लगे 25केवीए ट्रांसफार्मर का कनेक्शन काटा। जेई सतीश पटेल, जेई अनिल गौर, दिनेश चौरसिया आदि मौजूद थे।
, जेई नीरज यादव व एसएएफ के जवानों के साथ कंपनी के कर्मचारी शामिल थे।
bho_Deva bho_Deva hin_Deva hin_Deva